Държавен вестник, бр. 77, 2018 г., стр. 35

БРОЙ  77	
Д Ъ Р Ж А В Е Н  В Е С Т Н И К 	
СТР.  35  
5. Сведенията за размера на записания ус­
тавен капитал и за разпределение на квотите 
в записания уставен капитал между членовете 
на Банката според състоянието към датата на 
настоящата редакция на Споразумението са 
посочени в Приложение № 1 към настоящото 
Споразумение.
Член 4
Банката формира резервен капитал.
Банката може да създава собствени специ­
ални фондове.
Целите, размерът, сроковете и условията за 
създаване и използване на резервния капитал 
и собствените специални фондове се определят 
от Съвета на управителите.
Член 5
Въз основа на отделни споразумения Банката 
може да поема задължения във връзка с упра­
влението на специалните фондове, създадени за 
сметка на ресурсите на заинтересуваните страни 
и организации за решаване на задачи, отговаря­
щи на целите в дейността на Банката. Банката 
може да сключва съответните споразумения по 
решение на Съвета на управителите.
Член 6
Банката може да привлича парични средства 
чрез получаване на кредити и заеми, емитиране 
на облигации и други ценни книжа, както и в 
други форми.
Член 7
1. Банката отпуска кредити на организации, 
притежаващи необходимата правоспособност.
2. Банката може да издава гаранции, да 
участва със свои средства в синдикирани
кредити, свързани с реализацията на съвмест­
ни проекти с международни и национални
финансови институти и банки, да извърш­
ва операции с ценни книжа, да участва в
капитала на организации, както и да предоставя 
консултантски услуги.
Член 8
Банката може да влага временно свободни 
средства в други банки, да продава и купува 
валута, злато и ценни книжа, както и да извърш­
ва други банкови операции, съответстващи на 
целите на Банката.
Член 9
Банката извършва ефективна дейност, насо­
чена към недопускането на загуби.
Член 10
Банката има право да влиза в контакти и да 
установява делови отношения с международни 
финансови организации и други международни 
институции, с икономически организации в 
страните – членки на Банката, както и с други 
банки и организации, при спазване на принципа 
за равноправие на страните във всеки от случаите.
Член 11
1. Банката се признава за международна 
организация. Банката притежава пълна право­
субектност, и в частност пълна правоспособност, 
необходима за изпълнение на нейните функции 
и постигане на нейните цели в съответствие с 
разпоредбите на това Споразумение и Устава 
на Банката.
2. На територията на всяка от страните – член­
ки на Банката, представителите на членовете 
на Банката в Съвета на управителите и Съвета 
на директорите, длъжностните лица и служи­
телите на Банката се ползват с привилегиите 
и имунитетите, които са необходими за изпъл­
нение на функциите и за постигане на целите, 
предвидени в това Споразумение и Устава на 
Банката. Посочените привилегии и имунитети 
се регламентират в членове 13, 14 и 15 на това 
Споразумение.
3. На територията на страната, където е се­
далището на Банката, както и на територията 
на други страни, Банката може да разкрива кло­
нове и представителства и да учредява дъщерни 
организации.
Правните отношения между Банката и стра­
ната, където е нейното седалище, както и в 
страната, в която се намират нейните клонове и 
представителства, се определят със споразумения, 
сключени между Банката и съответната страна.
4. Банката носи отговорност по задълженията 
си с цялото си имущество. 
Банката не носи отговорност за задълженията 
на своите членове, както и членовете на Банката 
не носят отговорност за задълженията на Банката.
Член 12
Дейността на Банката се регулира с това 
Споразумение и Устава на Банката, чийто текст 
е неразделна част от Споразумението и е прило­
жен към това Споразумение като Приложение 
№ 2, както и с други нормативни документи на 
Банката.
Член 13
1. Банката, нейното имущество и активи, 
нейните архиви и документи независимо под чие 
разпореждане се намират, както и операциите 
на Банката се ползват с имунитет срещу адми­
нистративна и съдебна намеса в каквато и да 
било форма, с изключение на случаите, когато 
самата Банка се отказва от своя имунитет.
2. Помещенията на Банката и на нейните 
клонове и представителства, както и архивите 
и документите на Банката са неприкосновени 
на територията на всяка страна – членка на 
Банката.
3. В рамките на официална си дейност Бан­
ката на територията на своите страни-членки:
а) се освобождава от всички данъци и так­
си както общодържавни, така и местни, с
изключение на плащанията за конкретни видове 
обслужване;
б) се освобождава от всякакви задължения 
по заплащането, удържането или вземането на 
всякакъв вид данъци;
в) се освобождава от мита, данъци, такси 
и ограничения при вноса и износа на стоки, 
предназначени за служебно ползване;
г) се ползва с всички преференции по от­
ношение на приоритети, тарифи и такси за